A Társadalmi Esélyteremtési Főigazgatóság kezelésében lévő közérdekű adat és közérdekből nyilvános adat megismerése iránt bárki nyújthat be igényt szóban, írásban postai vagy elektronikus úton az alábbi elérhetőségeken és módon:

Postai úton: Társadalmi Esélyteremtési Főigazgatóság, Jogi, Humánpolitikai és Informatikai Főosztály, 1135 Budapest, Szegedi út 35-37.
Elektronikusan: foigazgatosag@tef.gov.hu email címen
Szóban: Társadalmi Esélyteremtési Főigazgatóság, Jogi, Humánpolitikai és Informatikai Főosztály, 1135 Budapest, Szegedi út 35-37.

Kérjük, vegye figyelembe, hogy a Főigazgatóság nem köteles teljesíteni az igényt, amennyiben az igénylő nem adja meg nevét, nem természetes személy igénylő esetén megnevezését, valamint azt az elérhetőséget, amelyen a számára az adatigényléssel kapcsolatos bármely tájékoztatás és értesítés megadható.

A Főigazgatóság a lehető legrövidebb időn belül, de legkésőbb az igény beérkezésétől számított 15 napon belül tesz eleget az igénylő által megjelölt módon. Ez a határidő, ha az adatigénylés jelentős terjedelmű, nagyszámú adatra vonatkozik, vagy az adatigénylés teljesítése a Főigazgatóság alaptevékenységének ellátásához szükséges munkaerőforrás aránytalan mértékű igénybevételével jár, egy alkalommal 15 nappal meghosszabbítható, amelyről az igénylőt az igény beérkezését követő 15 napon belül tájékoztatjuk.

Az adatigénylés teljesítéséért költségtérítést állapíthat meg a Főigazgatóság, melynek összegéről az igénylőt az adatigény teljesítését megelőzően, az igény beérkezését követő 15 napon belül tájékoztatjuk. Az igénylőnek ezen tájékoztatás kézhezvételét követő 30 napon belül kell nyilatkoznia arról, hogy az igénylését fenntartja-e. A tájékoztatás megtételétől az igénylő nyilatkozatának a Főigazgatósághoz való beérkezéséig terjedő időtartam az adatigénylés teljesítésére rendelkezésre álló határidőbe nem számít bele. Ha az igénylő az igényét fenntartja, a költségtérítést a Főigazgatóság által megállapított, legalább 15 napos határidőben köteles a Főigazgatóság részére megfizetni.

Az igény teljesítésének esetleges megtagadásáról, annak indokaival, valamint az igénylőt megillető jogorvoslati lehetőségekről való tájékoztatással együtt, az igény beérkezését követő 15 napon belül írásban vagy - ha az igényben elektronikus levelezési címét közölte - elektronikus levélben tájékoztatjuk az igénylőt.

Az adatigény a Főigazgatóság általi elutasítása vagy a teljesítésre nyitva álló határidő, illetve meghosszabbított határidő eredménytelen eltelte esetén, valamint a megállapított költségtérítés összegének felülvizsgálata érdekében bírósághoz fordulhat illetve a Nemzeti Adatvédelmi és Információszabadság Hatósághoz (<https://www.naih.hu/>) is fordulhat.

A közérdekű adatok megismerésének részletes szabályait a Főigazgatóság vonatkozó szabályzata valamint az információs önrendelkezési jogról és az információszabadságról szóló 2011. évi CXII. törvény tartalmazza.

**Adatvédelmi tisztviselő elérhetősége:**

e-mail: dpo@tef.gov.hu